เขียนย่อหน้าเกี่ยวกับ เป้าหมายสำคัญของการนำโปรโมชั่นแบบ 1 แถม 1 มาใช้
เราจะเห็นร้านค้าปลีกทั่ว ๆ ไป นำโปรโมชั่น 1 แถม 1 มาใช้ ก็เพราะว่ากลยุทธ์นี้มีเป้าหมายสำคัญในการดึงดูดให้เข้ามาในร้านค้า อันเนื่องมาจากการที่ลูกค้าได้รับแรงกระตุ้นจากโปรโมชั่น เมื่อเกิดพฤติกรรมนี้มากขึ้น เลยต่อยอดมาเป็นพฤติกรรมในการซื้อสินค้าแบบไม่รู้ตัวของลูกค้า นั่นกลายเป็นว่ากลุ่มลูกค้าในปัจจุบันเป็นลูกค้าในกลุ่ม Free Society ถ้าเห็นโปรโมชั่น 1 แถม 1 เมื่อไหร่ก็รีบพุ่งตัวไปซื้อสินค้าทันทีแบบไม่รู้ตัว

บทเรียนจากย่อหน้านี้

เป้าหมายสำคัญของการนำโปรโมชั่นแบบ 1 แถม 1 มาใช้ ไม่มีอะไรมากไปกว่าการดึงดูดคนให้มาที่สโตร์ เพราะผู้บริโภคในทุกวันนี้ ส่วนหนึ่งจะซื้อโดยถูกแรงกระตุ้นจากโปรโมชั่นที่แรงๆ ด้วย ทีนี้พอทำบ่อยๆ เข้า ก็เลยเป็นการสร้างพฤติกรรมแบบไม่รู้ตัวให้กับผู้บริโภค

ผู้บริโภคในยุคใหม่นี้ จึงเข้ามาอยู่ในโลกของ “Free Society” ที่ถ้ามีแบบ 1 แถม 1 เมื่อไร เป็นตัดสินใจซื้อแบบไม่รู้เนื้อรู้ตัวทันที ทั้งๆ ที่บางครั้งไม่รู้ว่าจะซื้อไปทำไมมากมายขนาดนั้น ใช้ก็ใช้ไม่หมดในช่วงเวลาปกติ

ด้วยความที่ 1 แถม 1 กลายเป็นกลยุทธ์ที่ใช้แล้วได้ผล ทำให้กลยุทธ์นี้ถูกนำไปใช้อย่างแพร่หลายในสงครามค้าปลีกยุคนี้ เพราะนอกจากไฮเปอร์มาร์เก็ต ที่จัดโปรโมชั่นแบบนี้อย่างถี่ยิบในทุกรอบที่มีการยิงเมลออกไปแล้ว ยังมีร้านเพอร์ซันนั่ลแคร์อย่างบู๊ทส์ ที่จัดเป็นประจำกับสินค้าเฮ้าส์แบรนด์ของตัวเอง หรืออย่างร้านวัตสันที่ทำโปรโมชั่นแบบใกล้เคียงกันคือซื้อชิ้นแรกราคาปกติ แต่ซื้อชิ้นที่สองในราคาแค่ 1 บาท

ไม่เพียงเท่านั้น กลยุทธ์นี้ยังเข้าไปเป็นตัวท็อปอัพ ให้กับการจัดโปรโมชั่นลด 50% ของเสื้อผ้าทั้งหลายที่นิยมจัดในห้างสรรพสินค้า โดยจะออกมาในรูปแบบของการซื้อ 2 ตัวหรือ 3 ตัว ในราคาลด 50% แล้ว ยังมีการแถมให้ฟรีๆ อีก 1 ตัว ซึ่งเป็นการสะท้อนให้เห็นถึงพลังของ Free Power ได้ดีว่า เข้ามาช่วยกระตุ้นให้เกิดการซื้อเพิ่มได้โดยผู้บริโภคไม่รู้ตัว